龜茲

龜茲，又叫做曲先、丘慈、邱慈、屈支、丘茲、拘夷、歸茲、屈茨，係古代西域嘅一個綠洲國家。公元648年，唐喺龜茲設立安西大都護府。

地理 
龜茲國以庫車綠洲做中心，最盛大嘅時候北靠天山，南望大漠，西邊同疏勒連接，東邊同焉耆為鄰，相當於今日新疆阿克蘇地區同巴音郭楞蒙古自治州部分地區。

歷史 
 前272年，阿育王勢力擴展到龜茲，阿育王賜龜茲為太子法益封地。
 西漢元康元年龜茲王同夫人來晉見漢宣帝。兩人都獲賜印綬。夫人號稱公主，賜車騎旗鼓，歌吹幾十人，綺繡雜繒琦珍凡數千萬。後來，數來朝賀，學習漢朝衣服制度，歸國之後，按照漢朝制度治理宮室。漢成帝、漢哀帝時，龜茲同漢朝關係親密。(《前漢書·西域傳》)
 東漢建武二十二年莎車王賢殺龜茲王，將龜茲分為龜茲、烏疊國，封則羅為龜茲王，封駟鞬為烏壘王。幾年後，龜茲國人起義殺則羅、駟鞬，遣使匈奴，請立新王。匈奴立龜茲貴人身毒為龜茲王，於是龜茲隸屬匈奴。
 東漢永平十六年，龜茲王建為匈奴所立，佔據北道，攻破疏勒，殺疏勒王，立龜茲人兜題為疏勒王。
 東漢永平十七年，班超從間道到疏勒，去兜題所居橐城九十里，遣吏田慮先往游說勸降。兜題見到田慮輕弱，並無降意。田慮乘兜題無備，綁架兜題，兜題左右驚懼奔走。田慮以快馬報告班超，班超立刻前往，召集疏勒全部將吏，以龜茲無道為理由，因此立佢故王嘅哥哥子忠為疏勒王，疏勒國人大悅。疏勒王忠及官屬皆請殺兜題，班超唔聽，欲以示威信，反而釋放咗佢。疏勒從此同龜茲結怨。

龜茲藝術 
 新疆阿克蘇區拜城縣克孜爾千佛洞係全國重點文物保護單位。

參考 
 《大唐西域記校注》(唐)玄奘著，季羨林等校注。中華書局，2000 ISBN 7-101-02453-X
 《又佛教與西域》 梁啟超《飲冰室合集》第9冊，中華書局，1989 ISBN 7-101-00475-X
 列維《所謂吐火羅語B即龜茲語考》，收入《吐火羅語考》，[法]列維、伯希和著，馮承鈞譯，中華書局，2004ISBN 7-101-04083-7
 向達《龜茲蘇祗婆琵琶七調考原》，收入所著《唐代長安與西域文明》一書，河北教育出版社，2001 ISBN 7-5434-4237-X 
 《龜茲古國史》 劉錫淦與陳良偉著，新疆大學出版社，1992 ISBN 7-5631-0264-7
 《絲綢之路與龜茲文化》 蘇北海，新疆大學出版社，1996 ISBN 7-228-03704-9
 《龜茲史料》 吳平凡與朱英榮編，新疆大學出版社，1996 ISBN 7-5631-0195-0

中國大百科全書 - 龜茲
 克孜爾千佛洞

新疆
中亞史
已經冇咗嘅亞洲國